recursal/SuperWikiNEXT-32B huggingface dataset:
Pemecah ombak pantai berbatu marmar di Thasos, YunaniIra batu marmar
**Marmar** (Jawi: ‏مرمر‎code: ms is deprecated ‎) merupakan jenis batuan kasar terhasil dari perubahan batuan enapan karbonat (terutamanya mineral kalsit) seperti batu kapur atau dolomit yang menghablur semula dipengaruh suhu dan tekanan yang dihasilkan oleh gaya endogen membentuk pelbagai foliasi ataupun bukan foliasi. Batuan ini lazim berwarna keputihan terutamanya jenis yang tulen murni.

Batuan ini sering digunakan untuk tujuan pengukiran seni seperti karya-karya patung terutamanya sejak zaman baharian serta juga untuk tujuan pembinaan sebagai bahan asas membuat simen.

Sifat kimia
-----------

### Tindak balas dengan asid

Batuan ini mampu terakis hasil tindak balas bahan kalsium karbonat dengan asid menghasilkan karbon dioksida (dalam bentuk asid karbonik) dengan garam surih lain:

CaCO3(s) + 2H+(aq) → Ca2+(aq) + CO2(g) + H2O (l)
Kesan ini dapat dinampakkan pada pencacatan rupa ukiran dan tugu marmar akibat pendedahan kepada hujan asid hasil percampuran gas atau bahan kimia dilepaskan pencemaran udara dengan wap air sekitaran sama ada mengakibatkan pengkarbonatan (terhasilnya kalsium bikarbonat), pensulfatan (terhasilnya kalsium sulfat) atau pengerakan (terkumpulnya "kerak" kehitaman sebatian kalsium sulfat, nitrat dan zarah karbon).

Rujukan
-------

1. 1 2  Ling Nan Ley, penyunting (2015). *Menyingkap Kepelbagaian Geologi Malaysia: Batuan, Mineral dan Fosil*. Jabatan Mineral dan Geosains Malaysia. m/s. 58–59. ISBN 978-967-0159-25-6.
2. ↑  *PROCEEDINGS 4th International Congress on "Science and Technology for the Safeguard of Cultural Heritage in the Mediterranean Basin" VOL. I* (dalam bahasa Inggeris). Angelo Ferrari. m/s. 371. ISBN 9788896680315. white marble prized for use to make sculptures.
3. 1 2  "Environmental degradation of marble". *What is Chemistry?*. Universiti Federico II, Napoli, Itali. Dicapai pada 5 November 2021.

|  |  |
| --- | --- |
| Ikon tunas | Rencana geologi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Samguk Sagi** (Hangul: 삼국사기; Hanja: 三國史記; Jawi: **سمڬوک ساڬي**; yang bermaksud **Sejarah Tiga Kerajaan**) ialah teks sejarah klasik Korea yang merupakan rekod tiga kerajaan Korea iaitu Goguryeo, Baekje dan Silla. Samguk Sagi ditulis dalam tulisan klasik Cina (tulisan bahasa literasi tradisi Korea). Kim Busik (김부식, 金富軾) dan sekumpulan ilmuwan telah mengumpul teks sejarah Samguk Sagi atas perintah Raja Goryeo Injong. Selesai dikarang pada tahun 1145, ia terkenal di Korea sebagai rekod sejarah tertua dalam sejarah Korea.

Latar belakang
--------------

Dalam memikul tugas menyusun Samguk sagi ("menyusun" lebih tepat daripada "menulis" kerana banyak sejarah diambil dari catatan sejarah sebelumnya), Kim Busik secara sedar melalukan tindakannya berdasarkan tradisi Empayar China, seperti juga format sejarah yang beliau ikuti.

Secara khusus, beliau sedang mengingat kembali karya Sima Qian, seorang pegawai bekas Dinasti Han (206 SM-24 M). Kini dikenali sebagai Catatan Ahli Sejarah Besar, karya ini diterbitkan sekitar tahun 100 SM dengan judul Shǐjì 史記, iaitu Catatan Ahli Tulis. Secara kiasan, Kim Busik memanggil karyanya sendiri 三國 史記, iaitu Samguk sagi, iaitu Sagi (sekarang 사기) adalah bacaan Korea untuk perkataan Cina Shǐjì.

Dengan mengguna pakai tradisi historiografi Cina, buku ini juga mempunyai pembahagian empat bahagian klasik dari sejarah dinasti piawai lalu menjadi Sejarah (bongi, 本 紀), Jadual (pyo, 表), Monograf (ji, 志), dan Biografi (yeoljeon, 列傳).

Lihat juga
----------

|  |  |
| --- | --- |
|  | Wikimedia Commons mempunyai media berkaitan ***Samguk Sagi*** |

* Samguk Yusa
* Goryeo-sa
* Sejarah Dinasti Joseon
* Senarai raja Korea
* Senarai topik berkaitan Korea

Rujukan
-------

1. ↑  Kim 1996, halaman 62
|  |
| --- |
| **Buku / Novel** |
| "Manual Teknologi Penanaman Padi Lestari" |
| Manual Teknologi Penanaman Padi Lestari |
| **Siri** | Pertama |
| **Pengarang Asal** |  |
| **Penterjemah** | Tidak diketahui |
| **ISBN** | ISBN 978-967-936-536-8 |
| **Kod Buku** | PM039 |
| **Saiz** |  |
| **Genre** | Tidak diketahui |
| **Terbitan** | Penerbitan MARDI |
| **Negara** | Tidak diketahui |
| **Bahasa** | Bahasa Melayu |
| **Tahun Keluaran** | 2009 |
| **Bilangan Muka Surat** | 54 |
| **Harga** | 20 (2009 ) |

Buku **Manual Teknologi Penanaman Padi Lestari** ditulis oleh dan diterbitkan pada tahun 2009 pada harga RM20. Ia diterbitkan oleh Penerbitan MARDI dengan nombor ISBN 978-967-936-536-8, cetakan setebal 54. Buku ini dicetak dalam bahasa Melayu.

Ringkasan
---------

Buku Manual Teknologi Penanaman Padi Lestari ini bertujuan sebagai panduan kepada petani, penuntut, usahawan, dan sesiapa sahaja yang berminat untuk mengetahui selok-belok penanaman padi.

Buku Manual Teknologi Penanaman Padi Lestari ini turut membincangkan mengenai panduan lengkap dan wajar mengenai penggunaan teknologi penanaman padi bagi meningkatkan hasil ke tahap yang tinggi dan berdaya maju.

Buku ini turut membincangkan mengenai teknologi yang telah diuji di lapangan dan terbukti mampi meningkat pengeluaran hasil padi.

Pautan luar
-----------

* Manual Teknologi Penanaman Padi Lestari.
Rencana ini ialah mengenai tempat yang dijumpai dalam kitab agama.  Untuk gunung tertentu, sila lihat Ararat.
Gambaran bahtera Nuh yang mendarat di "Pergunungan Ararat", daripada Rampaian Ibrani Perancis Utara (abad ke-13).
**Pergunungan Ararat** (Bahasa Armenia: Արարատcode: hy is deprecated , Ibrani Bible הָרֵי אֲרָרָט, Tiberia **hārēy Ǎrārāṭ*code: he is deprecated* , Septuagint: τὰ ὄρη τὰ Ἀραράτcode: grc is deprecated ) merupakan nama tempat dalam Kitab Kejadian di mana Bahtera Nuh berlabuh selepasnya berlakunya Banjir Besar (Kejadian 8:4).

Sejarah
-------

Dalam tradisi Syria Rom dan al-Quran, puncak tertentu bagi "Pergunungan Ararat" di mana Bahtera Nuh berlabuh dikenal pasti sebagai Gunung Judi, yang pada masa kini terletak di Wilayah Şırnak, Turki. Bagi tradisi Armenia dan Kristian Barat yang menurut pembacaan Jerome terhadap Josephus, gunung ini telah dikaitkan dengan Gunung Masis (kini dikenali sebagai Gunung Ararat), puncak tertinggi di Tanah Tinggi Armenia. Ketika Zaman Pertengahan, kepercayaan terhadap tempat berlabuhnya Bahtera Nuh di Gunung Judi mula pudar termasuklah dalam kepercayaan Kristian Timur dan ia kini hanya dipercayai menurut pandangan Islam.

Lihat juga
----------

* Gunung Ararat
* Gunung Judi

Rujukan
-------

* Friedrich Murat, *Ararat und Masis, Studien zur armenischen Altertumskunde und Litteratur*, Heidelberg, 1900.
**Persatuan Veteran Tentera Melayu** (PVTM) adalah sebuah pertubuhan bukan kerajaan (NGO) yang memperjuangkan nasib veteran tentera Melayu di Malaysia. Presidennya ialah Mohd Ali Baharom.

Demonstrasi 29 Jun batal
------------------------

PVTM dikatakan mahu mengadakan demonstrasi pada 29 Jun 2012. MalaysiaKini melaporkan bahawa Mohd. Ali mengeluarkan kenyataan akan mengadakan demonstrasi di hadapan pejabat Menteri Pertahanan, Datuk Seri Dr. Ahmad Zahid Hamidi kerana mendakwa kementerian berkenaan tidak menghargai PVTM dalam isu kebajikan. Ini tidak dilaporkan oleh akhbar lain.  Namun pada 19 Jun 2012, sebaliknya beliau menafikan akan mengadakan demonstrasi di hadapan Kementerian Pertahanan .Pihaknya sentiasa akur dengan pucuk pimpinan tertinggi negara dan merupakan penyokong kuat kerajaan. Kenyataannya sebelum ini disalah tafsir pihak-pihak tertentu yang dilihat mempunyai niat jahat terhadap PVTM.

Senaman punggung
----------------

Sekumpulan 15 orang bekas tentera daripada Persatuan Veteran Tentera Melayu (PVTM) mengadakan senaman aneh depan rumah Pengerusi Bersama BERSIH Ambiga Sreenevasan di Bukit Damansara dengan dengan membongkok dan menggoyang-goyangkan punggung.Kumpulan berkenaan diketuai presiden PVTM, Mohd Ali Baharom. Bantahan itu dibuat terhadap Ambiga yang disifatkannya sebagai "musuh negara yang cuba merosakkan nama negara" melalui perhimpunan BERSIH 3.0, 28 April 2012. Mereka turut berarak sejauh kira-kira 20 meter ke arah pintu pagar rumah Ambiga dan membawa sepanduk dengan slogan 'Tolak Ambiga Anwar perusuh haram BERSIH 3.0' dan 'Tolak Ambiga Anwar gila kuasa'. Sebelum itu, pada 10 Mei 2012, sekumpulan peniaga burger dari Pertubuhan Ikatan Usahawan Kecil dan Sederhana Malaysia telah mengadakan demonstrasi di hadapan kediaman Ambiga. 

PVTM berhasrat menggempur rumah Ketua Pemuda Umno Khairy Jamaluddin pula. Mohd Ali Baharom merasakan Khairy tidak patut masuk campur urusan NGO dengan mengkritik tindakan itu sebagai tidak wajar, tidak masuk akal dan menjadi bahan ketawa dunia. Khairy sepatutnya menjaga Pemudanya sahaja sebab saya lihat Pemuda semakin lemah.

Rujukan
-------

1. ↑  Menteri didakwa tak tunai janji, veteran tentera akan demo, Zulaikha Zulkifli
2. ↑  PVTM nafi mahu berdemonstrasi
3. ↑  'Senaman punggung' seksis, kritik Ambiga
4. ↑  'Senaman punggung' depan kediaman Ambiga
5. ↑  Kumpulan pesara tentera mahu gempur KJ pula
**Basel Accord** atau **Persefahaman Basel** merujuk kepada persefahaman penyeliaan bank (cadangan mengenai aturan dan perundangan bank), Basel I dan Basel II yang dikeluarkan oleh Jawatankuasa Basel berkenaan Penyelian Bank - (*Basel Committee on Banking Supervision - BCBS*).
Ia dikenali sebagai Basel Accords (*nama khas*) kerana BCBS mengekalkan setiausahanya di *Bank of International Settlements* di Basel, Switzerland dan jawatankuasa bersidang di sana.

Jawatankuasa Basel
------------------

Jawatankuasa Basel terdiri dari perwakilan dari bank pusat dan pihak berkuasa pengawal (*regulatory authorities*) bagi negara-negara G10, bersama negara lain (khususnya Luxembourg dan Spanyol). Jawatankuasa ini tidak mempunyai kuasa bagi menguatkuasakan cadangan, sungguhpun kebanyakan negara ahli (dan yang lain) cenderung bagi melaksanakan polisi Jawatankuasa Basel. Ini bererti bahawa cadangan dilaksanakan melalui peraturan dan perundangan kebangsaan (atau seluruh Persekutuan Eropah*), dan bukannya sebagai hasil cadangan jawatankuasa Basel - dengan itu terdapat tempoh masa terluang antara cadangan dan perlaksanaannya menurut undang-undang pada peringkat kebangsaan.*

Ejaan
-----

Jawatankuasa Basel dinamakan sempena bandar Basel di Swiss. Dalam terbitan awal, jawatankuasa ini kadang kala menggunakan ejaan Inggeris "Basle" atau ejaan Perancis "Bâle," nama yang kadang-kala masih digunakan dalam akhbar. Akhir-akhir ini, Jawatankuasa akur kepada penduduk Jerman majoriti kawasan tersebut dan menggunakan ejaan "Basel."

Lihat juga
----------

* Modal Tahap 1 (*Tier 1 capital*)
* Modal Tahap 2 (*Tier 2 capital*)
* Akta Sarbanes-Oxley

Rujukan
-------

* Laman Bank Pertukaran Antarabangsa (*Bank of International Settlements.*)
* : Practical articles, on BIS2 and risk modelling, submitted by professionals to help create an industry standard.
***Mary Kom*** adalah filem biografi-sukan tahun 2014 dari India yang diarahkan oleh Omung Kumar.Ia berkisahkan tentang kisah sebenar peniju wanita India , Mary Kom.Filem ini dibintangi Priyanka Chopra dalam memainkan peranan sebagai Mary Kom, dengan Darshan Kumar dan Sunil Thapa dalam menyokong peranan sebagai suami dan mentor beliau. Filem ini menggambarkan perjalanan Kom untuk menjadi seorang peninju dan kemenangan beliau di Kejohanan Tinju Dunia 2008 di Ningbo City. Filem ini juga menyaksikan, Priyanka Chopra membuat penampilan pertamanya sebagai penyanyi latar di filem Bollywood untuk lagu yang dipanggil "Chaoro".

Lakon Layar filem ini dibagunkan oleh Saiwyn Quadras dan mencadangkan jalan cerita kepada Omung Kumar. Tujuan utama kisah Mary Kom dibawa ke layar perak ialah untuk membuat rakyat India sedar tentang kejayaan Mary Kom. Mary Kom walaupun mempunyai pencapaian yang bagus dalam satu tinju, namun bukan satu nama yang biasa di India.Chopra menjalani latihan yang menyeluruh selama tiga bulan untuk mencapai bentuk badan yang berotot. Beliau juga dilatih dengam sukan tinju dan gaya tinju Kom.

Tayangan perdana filem ini diadakan di Festival Filem Antarabangsa Toronto 2014 dan menjadi filem Hindi yang pertama yang akan ditayangkan pada malam pembukaan festival filem. Filem ini dikeluarkan pada 5 September 2014 hingga ulasan umumnya positif dari pengkritik, dengan lakonan Chopra menerima pujian kritis. Filem ini dibikin dengan bajet ₹ 150 juta (AS $ 2.2 juta) dan berjaya mengutip ₹ 1.04 bilion (AS $ 16 juta). Ia muncul sebagai satu kejayaan komersial. Mary Kom menerima beberapa anugerah seperti Anugerah Filem Nasional India ke-62 untuk Filem Terbaik dalam Hiburan yang Sihat.

Plot
----

Filem ini menggambarkan perjalanan Mary Kom untuk menjadi seorang peninju dan kemenangan beliau di Kejohanan Tinju Dunia 2008 di Ningbo City.

Pelakon
-------

* Priyanka Chopra sebagai Mary Kom
* Sunil Thapa sebagai M. Narjit Singh
* Darshan Kumar sebagai Onler Kom
* Robin Das sebagai Mangte Tonpa Kom
* Rajni Basumatary sebagai Mangte Akham Kom
* Lin Laishram sebagai Bem-Bem
* Bijou Thaangjam sebagai Naobi
* Zachary Coffin sebagai Jurulatih Peninju Pasukan Jerman
* Bandari Raghavendra sebagai Peter Michael
* Raghav Tiwari sebagai Mangi
* Shakti Sinha sebagai S. Sharma
* Kenny Basumatary sebagai Jimmy
* Ritika Murthy sebagai Wartawan

Rujukan
-------

1. ↑  "*Mary Kom* (2014)". *British Board of Film Classification*. Diarkibkan daripada yang asal pada 2017-03-27. Dicapai pada 8 October 2014.
**Pergerakan buruh** adalah satu bentuk yang longgar untuk pembangunan satu organisasi yang berkolektif bagi orang bekerja, untuk melobi, untuk berkempen bagi kepentingan mereka supaya mereka dilayan dengan lebih baik daripada majikan dan kerajaan mereka. Kesatuan-kesatuan pekerja dan buruh adalah nama-nama biasa bagi organisasi-organisasi di dalam masyarakat, ditubuhkan dengan tujuan untuk menjaga kepentingan pekerja dan kelas bawahan. Ramai individu berkelas elit dan kumpulan-kumpulan politik juga mungkin aktif dan terlibat di dalam pergerakan buruh. 

Dalam beberapa negara termasuklah United Kingdom dan Australia, perkataan ini banyak digunakan untuk menggambarkan "sayap politik" dand "sayap industri". Di Britain, mereka adalah Parti Buruh dan Kongres Kesatuan Pekerja (TUC) secara kolektif. Parti Buruh ditubuhkan oleh Komiti Perwakilan Buruh Labour Representation Committee sebagai satu hasil keputusan daripada resolusi 1899 TUC, walaupun dalam masa-masa modern, lebih-lebih lagi semenjak pemilihan Tony Blair sebagai ketua Parti Buruh dalam 1994, persekutuan itu adalah lebih longgar dan sebilangan daripada kesatuan-kesatuan telah memutuskan ikatan mereka dengan parti berkenaan.
Penenunan kain songket di sebuah pasar malam Surabaya, tahun 1910-an
**Penenunan** adalah kaedah pengeluaran tekstil di mana sepasang dua jenis benang memanjang dan merenjang (yakni lungsin dan pakan) dikait silang bersama atau **ditenun** dalam alat tenun membentuk suatu helaian kain. Helaian kain **tenunan** boleh berwarna tunggal secara biasa atau boleh ditenun dengan pelbagai hiasan atau reka bentuk corak.

Sejarah
-------

Kegiatan penenunan berkait rapat dengan hubungan dan pertukaran budaya dilakukan antara masyarakat-masyarakat Asia Tenggara di mana kawasan rantau ketika itu merupakan daratan besar tidak terpisah pada zaman Paleolitik. Alat tenunan terawal dibawa ke lingkungan masyarakat Melayu melalui kebudayaan Đông Sơn sejak 700 hingga 300 SM.

Rujukan
-------

1. ↑  "tenun". *Kamus Dewan* (ed. ke-4). Dewan Bahasa dan Pustaka Malaysia. 2017.
2. ↑  Haziyah Hussin (2006). "Aktiviti Seni dan Budaya Lampau: Penghasilan dan Penggunaan Tekstil di Alam Melayu dari Sudut Sejarah Silam". *Jebat*. Universti Kebangsaan Malaysia. **33**: 96–103. ISSN 2180-0251.

|  |  |
| --- | --- |
| Ikon tunas | Rencana berkenaan budaya ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Santa Fe** (AFA: /ˌsæntəˈfeɪ/) ialah ibu negeri New Mexico, Amerika Syarikat dan bandar yang mempunyai penduduk ke-4 paling banyak di negeri tersebut.

Sebelum penjajahan Eropah di Amerika, kawasan Santa Fe didiami dari tahun 900 M dan kurun ke-16 dikenali kaum Tewa sebagai Oghá P’o'oge, manakala kaum Navajo menggelarnya sebagai Yootó. Berdasarkan bancian AS, bandar ini mempunyai keluasan 96.9 km2, yang terdiri daripada 96.7 km2 kawasan darat dan 0.2 km2 kawasan perairan. Orang Sepanyol mengendalikan aturan bandar dengan "Undang-Undang Indies", iaitu peraturan dan panduan perancangan bandar yang digubal pada tahun 1573 oleh Raja Philip ke-2. Bandar Santa Fe merupakan bandar yang tertakluk pada dokumen bandarnya sendiri dan bukannya pada undang-undang awam.

Bandar ini dikenali sebagai pusat seni yang mencerminkan sifat berbilang kaum bandar ini, dan telah dikhaskan sebagai Bandar Kreatif UNESCO dalam Rekabentuk, Kraf dan Seni Tradisional. Santa Fe terlibat dalam bidang sains dan teknologi sejak 1943 apabila bandar ini menempatkan Makmal Negara Los Alamos (LANL) yang terletak 45 minit dari bandar dengan memandu. Pelancongan merupakan unsur besar ekonomi Santa Fe, dengan pelancong yang mengunjungi sepanjang tahun dan tertarik dengan iklim dan kegiatan luaran berkaitan, serta aktiviti kebudayaan bandar dan kawasan ini. Antara tempat terkemuka di sini ialah Bangunan Negeri New Mexico, Katedral Basilica Saint Francis Assisi, Gereja Loretto dan Istana Gabenor. Berdasarkan bancian pada tahun 2010, terdapat 67947 orang penduduk yang mendiami bandar ini. Sante Fe ada 3 buah sekolah menengah awam: iaitu Sekolah Menengah Santa Fe, Sekolah Menengah Ibu Negeri dan Sekolah Seni New Mexico.

Rujukan
-------

1. ↑  "Tourism: Santa Fe History". *santafe.org*. Dicapai pada October 19, 2018. Cite has empty unknown parameter: `|dead-url=` (bantuan)
Diagram elemen-elemen umum perisai kapal perang. Perisai keliling (A) pada bahagian luar, di garisan air. Juga ditunjukkan ialah geladak utama (B), perisai geladak cerun (C), dan dinding sekat torpedo (D).
**Perisai keliling** ialah lapisan logam berat berperisai yang disalut kedalam atau pada badan luar kapal perang, biasanya untuk kapal tempur, kruiser tempur, penjajap, dan kapal pengangkut pesawat. 

Perisai keliling direka untuk menghalang projektil daripada menembus masuk ke dalam kapal perang. Apabila diserang oleh peluru meriam atau torpedo bawah air, perisai keliling akan menyerap kesan letupan dengan ketebalan dan keteguhannya, atau menggunakan kecerunan untuk melencongkan projektil dan meletop ke bawah.

Biasanya, perisai utama keliling melindungi kapal perang daripada geladak utamanya ke beberapa jarak dibawah garisan air. Jika, bukannya membentuk bahagian luar badan, perisai keliling dibina di dalam badan kapal, ia dipasang pada sudut cerun untuk mempertingkatkan perlindungan, seperti yang dinyatakan di atas.

Nota kaki
---------

Pautan luar
-----------

* Comparison of WW2 battleship armor schemes

Lihat juga
----------

* Torpedo belt
* Kruiser berpelindung
* Kruiser berperisai
Dr. **Lúcia Tavares Petterle** (lahir 31 Oktober 1949) ialah seorang doktor Brazil dan wanita pertama dan satu-satunya dari Brazil telah memenangi Miss World pada tahun 1971 sehingga kini. Kini beliau meneruskan kerja amalnya membantu kanak-kanak yang kurang bernasib baik dalam masa luangnya dengan memberikan keperluan dan penjagaan perubatan kepada mereka.

Sejarah
-------

Dilahirkan di Rio de Janeiro, Tavares menghabiskan zaman remaja di Santa Maria, Rio Grande do Sul, di mana bapanya berkhidmat dalam tentera. Kembali di Rio, Lucia mula mengambil bahagian dalam pertandingan kecantikan untuk suka-suka, sambil belajar perubatan di Universiti Gama Filho, yang pakar dalam endokrinologi, dan dipilih Miss Tijuca Tennis Club - yang terakhir untuk mendaftar dan tekanan rakan - yang mana beliau bersaing dan memenangi Miss State of Guanabara. Mewakili Negeri Guanabara, beliau memenangi kedudukan Miss World dalam pertandingan kebangsaan, memperoleh haknya untuk bersaing sebagai delegasi Brazil dalam pertandingan Miss World di London. Beliau menjadi wanita pertama dari negaranya dan wanita keempat Amerika Selatan untuk memenangi gelaran. 

Selepas kemahkotaannya, beliau menamatkan pengajian perubatannya dan menjadi doktor.

Pautan luar
-----------

*
**Masjid Al Fadlikh** juga dikenali sebagai **Masjid Bani Nadhir**, pada asalnya ialah sebuah masjid di Madinah. Masjid ini digunakan oleh Nabi Muhammad SAW dan para Sahabat Baginda untuk menunaikan solat dan beribadah kepada Allah SWT. Namun pada suatu masa sewaktu Nabi Muhammad menunaikan solat berjemaah di dalamnya, masjid ini telah dikepung oleh musuh Islam yakni dari puak Banu Nadhir yang berbangsa Yahudi sehinggalah mereka (Banu Nadhir) itu diperintahkan untuk diusir keluar dari Madinah oleh bala tentera Muslim yang lain.

Dalam waktu yang sama, di masjid inilah diriwayatkan bahawa arahan Allah untuk melarang penggunaan arak (khamr). Arahan ini dijalankan serta merta sehinggakan kaum Arab Muslim yang meminum arak pada waktu itu segera memuntahkan arak yang mereka minum dan menghancurkan segala bahan membuat dan stok lebihan arak yang mereka ada pada waktu itu.

Al Fadlikh diriwayatkan membawa kepada pengertian "minuman yang dibuat daripada buah kurma yang belum dimasak" yakni buah kurma yang belum masak di Hijaz pada waktu itu pada kebiasaannya digunakan untuk membuat arak sehingga larangan penggunaannya diharamkan sepenuhnya dalam Islam.
Pintu masuk ke Masjid Amr ibn al-As. Papan tandanya tertera 'Allahu Akbar'.
**Masjid Amr ibn al-As** (Arab: جامع عمرو بن العاصcode: ar is deprecated ), juga dikenali sebagai **Masjid Amr**, mula dibina pada tahun 641–642 M, sebagai pusat kepada ibu negara Mesir yang baharu iaitu Fustat. Struktur asalnya menjadi masjid yang pertama di bina di Mesir dan seluruh Afrika.
Lokasi masjid tersebut merupakan tempat berdirina khemas panglima tentera penakluk Amr ibn al-As. Satu sudut masjidnya pula terdapat makam anaknya, Abdullah ibn 'Amr ibn al-'As. Disebabkan pembinaan semula yang sering berlaku, tiada lagi kesan struktur yang asal, tetapi Masjid yang dibina semula itu menjadi satu mercu tanda dan dapat dilihat kini sebagai "Kaherah Lama". Masjid ini ialah masjid yang aktif dengan kunjungan ramai jemaah setiap hari, dan selain waktu solat, masjid ini dibuka untuk pelancong dan penziarah.

Masjid Amr ibn al-As

Nota
----

1. ↑  Behrens-Abouseif, Doris (1993). "Early Islamic Architecture in Cairo". *Islamic Architecture in Cairo: An Introduction,*. The American University in Cairo Press. m/s. 47.
2. ↑  *Eyewitness*, p. 124

Rujukan
-------

* Behrens-Abouseif. Doris. 1989. *Islamic Architecture in Cairo*. Leiden: E. J. Brill.
* Creswell, K.A.C. 1940. *Early Muslim Architecture, vol. II*. Oxford University Press. Reprinted by Hacker Art Books, New York, 1979.
* *Eyewitness Travel: Egypt*. Dorlin Kindersley Limited, London. 2001. ISBN 978-0-7566-2875-8.

Pautan Luar
-----------

* 
* 
* 
* 

Koordinat: 30°0′36.50″N 31°13′59.38″E﻿ / ﻿30.0101389°N 31.2331611°E﻿ / 30.0101389; 31.2331611
**Perang Senapang Lantak** (bahasa Inggeris: ***Musket Wars***code: en is deprecated ) dilangsungkan melalui sebanyak 3,000 pertempuran dan serbuan di seluruh kawasan New Zealand (termasuk Kepulauan Chatham) di Polynesia antara puak-puak peribumi Māori dari sekitar tahun 1807 hingga 1845 setelah masyarakat tersebut mula-mula memperoleh teknologi senjata senapang lantak yang baharu lalu bersaing merebut kekuasaan kawasan antara satu sama lain atau untuk membalas dendam daripada kekalahan masa lalu.

Pertempuran mengakibatkan kematian sebanyak antara 20,000 hingga 40,000 orang serta ribuan orang lain diperhambakan seterusnya mengubah perbatasan wilayah (*rohe*) dengan ketaranya sebelum pemerintahan jajahan pada tahun 1840-an. Peristiwa berturutan ini dianggap sebagai contoh paling utama pertembungan antara tamadun-tamadun peribumi dengan orang Eropah yang menjelajah mengenal kawasan baharu hasil pelayaran dari tempat asal mereka.

Rujukan
-------

1. ↑  Bohan, Edmund (2005). *Climates of War: New Zealand Conflict 1859–69*. Christchurch: Hazard Press. m/s. 32. ISBN 9781877270963.
2. ↑  Keane, Basil (2012). "Musket wars". *Te Ara, the Encyclopedia of New Zealand*. Ministry for Culture and Heritage. Dicapai pada 4 November 2015.
3. ↑  Sinclair, Keith (2000). *A History of New Zealand* (ed. 2000). Auckland: Penguin. m/s. 41–42. ISBN 978-0-14-029875-8.
4. ↑  Watters, Steve (2015). "Musket wars". *New Zealand History*. Ministry for Culture and Heritage. Dicapai pada 5 November 2015.

Pautan luar
-----------

* *Maori Wars of the Nineteenth Century* by S Percy Smith (1910, revised edition)
Masjid **Kampung Panchor** merupakan sebuah masjid yang terletak di Km. 22.4, Panchor, 76100 Durian Tunggal Melaka.

Alamat
------

Masjid Kampung Panchor,   
 Km. 22.4,   
Panchor,  
76100 Durian Tunggal   
Melaka

Sejarah
-------

Masjid ini didirikan pada tahun 1971 dan siap pada tahun 1973. Masjid ini di beri nama masjid kg Panchor dan di rasmikan oleh
Y.A.B. Tn.Hj. Abdul Gani bin Ali ketua menteri melaka pada 29.8.1975.[*perlu rujukan*]
Imam pertama masjid kg. Panchor ini ialah Imam Md. Som dari tahun 1973 sehingga 1980 meletakan jawatanya kerana uzur. Imam kedua ialah Imam Bachik yang telah memegang jawatan itu dari tahun 1980 sehingga pertengahan 1982. Dia telah meletakan jawatanya kerana uzur. Tiada Imam dari pertengahan tahun 1982 sehingga 1987.(Dalam tempoh masa itu, jawatan tersebut di pangku oleh Khatib Dolmat Bin Tampok). Pada pertengahan tahun 1987 Imam Abd. Rahman bin Jobok telah dilantik sebagai Imam sehingga sekarang. Pada tahun 2001 Imam 2 En. Abu Bakar bin Md.Som pula telah dilantik. Noja Tn Hj Mehat Bin Dol pula telah dilantik pada tahun 2004. Masjid ini diberi nama Masjid AR-RAHMAH Kg.Panchor pada tahun 2001. Diarkibkan 2007-09-28 di Wayback Machine

Pentadbiran
-----------

*Masjid Kampung Panchor* merupakan sebuah masjid yang terletak dalam daerah Alor Gajah, Melaka. Masjid Kampung Panchor memiliki nombor pendaftaran masjid No Daftar: MY-01-KTG-00247.

Rujukan
-------

1. ↑  Masjid Kampung Panchor[*pautan mati kekal*]

Pautan luar
-----------

* (Melayu)  Diarkibkan 2007-09-28 di Wayback Machine
**Pendidikan tidak formal** ialah sejenis pendidikan yang bukan formal atau pendidikan di luar bidang persekolahan piwaian. Seperti pertanian, pertukangan dan sebagainya. Pendidikan tidak formal ialah pendidikan agama seperti mengaji Al-quran, Muqqadam dan sebagainya.

Ia boleh merujuk kepada:

* didikan di rumah atau belajar di rumah
* Autodidaktisisme (pendidikan sendiri)

  

Pendidik tidak formal bertugas dalam pelbagai persekitaran bersama individual atau kumpulan yang memilih untuk menggunakan mereka. Media massa (termasuk televisyen, permainan video, majalah dan lain-lain), muzium, perpustakaan, zoo, kumpulan lepas sekolah dan organisasi berdasarkan komuniti lain menawarkan bentuk pendidikan tidak formal.

Rujukan
-------

1. ↑  YMCA George Williams College handbook (1998:4)
2. ↑  Falk, John H. (2001). *Science Education: How We Learn Science Outside of School.* New York: Teachers College ISBN 0-8077-4064-0

Pautan luar
-----------

* Formal vs. Informal Education Diarkibkan 2018-11-02 di Wayback Machine, WGBH.
* Informal Education, The National Academy of Sciences.
* Research on Learning in Formal and Informal Settings, National Science Foundation.
* Moving Beyond Broadcast and Traditional Pedagogy: Making a Children’s Documentary for the New Media Landscape Master of Fine Arts Thesis, Science and Natural History Filmmaking, Montana State University.

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Masjid India Muslim Sungai Siput** adalah sebuah masjid India yang terletak di Sungai Siput, Perak. Ia bermula dengan sebuah surau kecil yang dibina pada tahun 1929. Sehingga tahun 1986, masjid yang dibuat dengan kayu dan papan ini kemudian digantikan dengan sebuah masjid yang lebih besar dan cantik. Masjid baru ini siap dibina di tapak yang sama pada tahun 1991. Kini Masjid India Muslim Sungai Siput(U) ini sudah hampir berusia 93 tahun dan merupakan salah satu mercu tanda di pintu masuk pekan Sungai Siput (U).

Senibina
--------

Bentuk dan rupa surau kecil ini amat sederhana sewaktu itu namun surau ini yang terletak di tepi jalan utama bersebelahan dengan sebatang sungai telah menarik lebih ramai masyarakat Muslim dari pelbagai kaum untuk mengerjakan ibadat. Di sebelah surau ini terletak sebatang sungai yang dikenali sebagai Sungai Siput. Selang beberapa tahun selepas itu surau kecil tersebut tidak dapat menampung kehadiran jemaah muslim yang semakin ramai untuk mendirikan solat. Lantaran Itu, timbullah usaha untuk mendirikan sebuah masjid bagi menampung keperluan itu dan juga ke arah mengembangkan syiar islam secara lebih meluas. 

Dengan hasil sumbangan golongan peniaga India, masjid Muslim dan orang ramai, maka pada tahun 1929, telah didirikan sebuah masjid yang agak besar. Masjid ini juga telah didirikan dengan kayu dan papan. Masjid inilah dikenali sebagai Masjid India Muslim Sungai Siput, malah inilah juga masjid pertama yang telah dibina di pekan Sungai Siput. Kedudukan masjid ini yang terletak bersebelahan dengan jalan utama laluan ke utara dan ke Kuala Lumpur telah menjadikan masjid ini tempat persinggahan para musafir yang melintasi pekan sungai siput.

Rujukan
-------

Pautan luar
-----------
Negeri Kedah mempunyai sistem pengangkutan yang baik.

### Pengangkutan Darat

Kedah dihubungkan melalui Lebuhraya Utara-Selatan dari Kulim di selatan merentasi Alor Setar sehingga ke Bukit Kayu Hitam di utara. Selain itu, terdapat juga Laluan Persekutuan yang selari dengan Lebuhraya Utara-Selatan. Alor Star dihubungi melalui Laluan Felderal 1 dan Lebuh Raya Utara Selatan. Dari Kuala Lumpur, perjalanan menggunakan kereta memakan masa hanya lima jam. Perkhidmatan kereta api dari Kuala Lumpur melalui Ekspress Langkawi ke bandar Alor Setar memakan masa selama lapan jam.

Selain itu, Laluan Utara-Selatan KTM Antarabandar juga merentasi Kedah. Landasan Keretapi Eletrik Berkembar Ipoh-Padang Besar bakal merancakkan lagi sosioekonomi di Kedah. Seperti di negeri-negeri lain, di Kedah juga terdapat perkhidmatan bas dan teksi. Stesen bas utama yang berpusat di Stesen Bas Lama di pusat bandar yang telah dipindah ke Lebuhraya Sultanah Bahiyah di Mergong bagi menanpung pertambahan penduduk.

### Pengangkutan Udara

Lapangan terbang utama di Kedah ialah Lapangan Terbang Sultan Abdul Halim yang terletak di Alor Setar. Selain itu, terdapat juga Lapangan Terbang Antarabangsa Langkawi di Pulau Langkawi.

**Lapangan Terbang Sultan Abdul Halim** terletak 13 km dari bandar, boleh menampung 800,000 penumpang. Terminal baru ini sedia beroperasi pada 5 Mei 2006. Terminal baru ini memiliki kapasiti untuk menerima operasi Airbus 330 dan landasannya pula dipanjangkan dari 1,963 meter panjang dan 45 meter lebar ke 2,745 meter panjang and 45 meter lebar. Pada 2005, lapangan terbang ini telah manghandal 323,669 penumpang bersama 3,267 pergerakan kapal terbang.

Pangkalan latihan Tentera Udara Diraja Malaysia juga terletak dan menggunakan landasan dan lapangan terbang yang sama.

### Pelabuhan

Pelabuhan yang terdapat di Kedah :

* **Pelabuhan Kuala Kedah:** terletak di Kuala Kedah.
* **Pelabuhan Kuah:** terletak di Pekan Kuah, Pulau Langkawi.

Rujukan
-------

1. ↑  "Kedah Transport". Diarkibkan daripada yang asal pada 2011-02-10. Dicapai pada 2011-04-01.
2. ↑  Roads in Malaysia.
3. ↑  "Stesyen bas". Diarkibkan daripada yang asal pada 2011-06-24. Dicapai pada 2011-04-01.
4. ↑  Lapangan terbang Kedah Diarkibkan 2011-06-24 di Wayback Machine.
Negeri Perak terletak di pantai barat Semenanjung Malaysia dan mempunyai perhubungan serba baik.

Pengangkutan darat
------------------

Perak dihubungkan melalui Lebuhraya Utara-Selatan dari Tanjung Malim di selatan merentasi Ipoh sehingga ke Parit Buntar di utara. Selain itu, Lebuhraya Timur-Barat turut merentasi Grik. Terdapat juga Laluan Persekutuan yang selari dengan Lebuhraya Utara-Selatan. Selain itu, Laluan Utara-Selatan KTM Antarabandar juga merentasi Perak. Stesen keretapi Ipoh dikatakan stesen kereta api tercantik di negara ini selepas Stesen Keretapi Kuala Lumpur. Landasan Berkembar Ipoh-Rawang dan Ipoh-Padang Besar bakal merancakkan lagi sosioekonomi di Perak. Seperti di negeri-negeri lain, di Perak juga terdapat perkhidmatan bas dan teksi. Stesen bas utama berpusat di Medan Gopeng Ipoh yang telah ditukar dari Medan Kidd.

Pengangkutan udara
------------------

Lapangan terbang utama di Perak ialah Lapangan Terbang Sultan Azlan Shah yang terletak di Ipoh. Selain itu, terdapat juga Lapangan Terbang Pangkor di Pulau Pangkor dan Lapangan Terbang Taiping di Taiping.

Pengangkutan laut
-----------------

Perak mempunyai persisiran laut yang agak panjang berbanding negeri-negeri pantai barat Semenanjung Malaysia. Pelabuhan Lumut yang pesat berkembang dilihat dapat memacu ekonomi Perak khususnya koridor Lumut - Ipoh.
Epitrosoida adalah contoh lokus dari suatu titik pada bulatan kecil (hijau) yang berputar mengelilingi bulatan besar (merah)
Dalam matematik, sebuah **lokus** (dari perkataan Latin ***locus*** yang bermaksud "tempat", ***loci*** kata jamak) merupakan sekumpulan titik-titik dengan sifat-sifat yang sama. Istilah 'lokus' biasanya digunakan untuk mentakrifkan sebuah gambar rajah berterusan, atau lengkung. Sebagai contoh, garisan adalah lokus titik-titik yang menghubungkan dua titik tetap atau dua garis selari dengan jarak terpendek.

Contoh
------

### Contoh 1

Titik A bergerak sehingga jaraknya dari titik **(-1,0)** sentiasa tiga kali jaraknya dari titik **(0,2)**.

Biarkan **(h,k)** menjadi mana-mana kedudukan titik bergerak. Kemudian, keadaan pernyataan di atas memberikan kita

{\displaystyle {\sqrt {(h+1)^{2}+(k-0)^{2}}}=3{\sqrt {(h-0)^{2}+(k-2)^{2}}}}

Pada kuadratik,

{\displaystyle (h+1)^{2}+(k-0)^{2}=9(h-0)^{2}+9(k-2)^{2}}

{\displaystyle \Rightarrow 8(h^{2}+k^{2})-2h-36k+35=0}

Jika kita menggantikan **h** dan **k** dengan**x** dan **y**, kita akan mendapatinya

{\displaystyle 8(x^{2}+y^{2})-2x-36y+35=0}

Persamaan ini mewakili bulatan.

### Contoh 2

Mendapati persamaan titik tengah lokus, M titik tetap (0,1) dan titik bergerak T pada y = 2x.

Lihat juga
----------

* Kepingan kon
* Set (matematik)

Rujukan
-------

* Robert Clarke James, Glenn James: *Mathematics Dictionary*. Springer 1992, ISBN 978-0-412-99041-0, p. 255 (*[ restricted online copy]*, m/s. 255, di Buku Google)
* Alfred North Whitehead: *An Introduction to Mathematics*. BiblioBazaar LLC 2009 (reprint), ISBN 978-1-103-19784-2, pp. 121 (*[ restricted online copy]*, m/s. 121, di Buku Google)
* George Wentworth: *Junior High School Mathematics: Book III*. BiblioBazaar LLC 2009 (reprint), ISBN 978-1-103-15236-0, pp. 265 (*[ restricted online copy]*, m/s. 265, di Buku Google)

  


|  |  |
| --- | --- |
| Ikon tunas | Rencana berkaitan matematik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Jambatan yang diperbuat daripada porselin gigi.
**Porselin gigi** (juga dikenali sebagai **seramik pergigian**) ialah porselin yang digunakan oleh juruteknik pergigian untuk mencipta korona, jambatan, dan venir bioserasi yang seakan gigi benar. 

Untuk venir, restorasi intrakorona, dan restorasi litupan penuh pada gigi depan akar tunggal, doktor gigi boleh memilih daripada mana-mana satu sistem seluruh seramik, berdasarkan keperluan estetik. Banyak sistem dapat mencapai kejayaan melebihi 90%, berdasarkan ketahanan enam tahun. Bagaimanapun, untuk restorasi tiga-unit yang melibatkan gigi molar, sepersetujuan pakar menunjukkan bahawa sistem berdasarkan zirkonia perlu digunakan.

Doktor gigi akan menentukan warna atau gabungan warna untuk pelbagai bahagian restorasi, sepadan dengan satu set botol serbuk porselin yang disimpan di dalam makmal. Sistem warna yang umum digunakan ialah panduan Vita (Vita Klasik dan Vita 3D Master).

Jenis restorasi
---------------

Terdapat dua jenis restorasi porselin: 

1. porselin yang dilakurkan pada logam; dan
2. porselin pada keseluruhannya.

Bagi porselin terlakur logam, warna hitam logam disembunyikan lebih dahulu dengan menggunakan lapisan legap yang berwarna putih lalu dibina lapisan-lapisan berturutan. Serbuk yang sepadan dengan warna asas dentin dicampur dengan air lalu dibakar. Lapisan tambahan kemudian dibina untuk menyerupai kelutcahayaan semula jadi enamel gigi. 

Porselin dilekurkan pada logam separa berharga atau logam berharga seperti emas untuk mencapai kekuatan tambahan. Banyak sistem menggunakan teras aluminium oksida atau zirkonium oksida ataupun zirkonia sebagai ganti untuk logam yang digunakan untuk membuat restorasi porselin penuh.

Perkembangan terkini dalam teknologi CAD-CAM telah memerlukan porselain khas yang dibentuk menjadi blok sinter. Restorasi CAD/CAM yang dicipta dengan menggunakan teknologi CEREC kelihatan bertahan lebih lama.

Porselin gigi umumnya dianggap sebagai lengai daripada segi biologi. Bagaimanapun, ketoksikan mungkin boleh muncul daripada sesetengah bahan tambahan, dengan tampalan semakin haus pada gigi yang bertentangan.

Rujukan
-------

1. ↑  Della Bona A, Kelly JR (2008). "The clinical success of all-ceramic restorations". *J Am Dent Assoc*. 139 Suppl: 8S–13S. PMID 18768903. Diarkibkan daripada yang asal pada 2012-07-09. Dicapai pada 2009-10-29. Unknown parameter `|month=` ignored (bantuan)
2. ↑  Fasbinder DJ (2006). "Clinical performance of chairside CAD/CAM restorations". *J Am Dent Assoc*. 137 Suppl: 22S–31S. PMID 16950934. Unknown parameter `|month=` ignored (bantuan)
3. ↑  Mackert JR (1992). "Side-effects of dental ceramics". *Adv. Dent. Res*. **6**: 90–3. PMID 1337968. Unknown parameter `|month=` ignored (bantuan)
***Penjara Janji*** ialah sebuah siri drama televisyen Malaysia 2021 arahan Azman Yahya, di bintangi oleh Alif Satar, Azira Shafinaz dan Fauzi Nawawi. siri ini memulakan tayangan di Slot Samarinda TV3 12 April 2021 mengantikan Aku Yang Kau Gelar Isteri .

Sinopsis
--------

Rizan, seorang wadar penjara berusaha memenuhi hasrat terakhir Zulkifly, seorang banduan hayat. Namun Rizan menghadapi masalah dengan tunangnya, Rozita kerana terlalu fokus pada Zulkifly sehingga dia mengabaikan Rozita. Tanpa diketahu Rizan, Zulkifly merupakan ayah Rizan yang tidak pernah dia temui.

Zulkifly dipenjara dan menjadi banduan hayat semuanya berPUNCA daripada Achai!
Pada mulanya, Zulkifly menerima bantuan kewangan kawannya itu tanpa mengetahui niat jahat Achai sehingga dia terlibat dengan Kes Seludup Beras, Kes Dadah, Senjata Api, dan Kes Bunuh.
Pelbagai masalah dan konflik terjadi apabila anaknya (Rizan) sudah besar dan ingin berkahwin. Satu persatu peristiwa hitam perbuatan Zulkifly ditanggung oleh anak, isteri-isterinya, bakal menantu dan bekas majikannya.

Pelakon
-------

* Alif Satar sebagai Rizan
* Azira Shafinaz sebagai Rozita
* Fauzi Nawawi sebagai Zulkifli
* Esma Daniel sebagai Razlan
* Syed Ali Murtadha sebagai Azam
* Aidil Alias sebagai Achai
* Zulin Aziz sebagai Zulaikha
* Aishah Atan sebagai Shida
* Aida Aris sebagai Sabariah
* Amir Ise sebagai Botak
* Baggio Damasutra sebagai Trojak

Rujukan
-------

1. ↑   Drama Penjara Janji MyInfoTaip. Dicapai 12 April 2021
Blok sel di Penjara Pusat Baghdad

**Penjara** atau **jel** ialah tempat kurungan dari pelbagai kemudahan dan kebebasan. Penjara secara umumnya adalah institusi yang diatur pemerintah dan merupakan sebahagian daripada sistem kehakiman dan pengadilan jenayah suatu negara, atau sebagai kemudaha untuk menahan tahanan perang.

Sejarah
-------

Beberapa ahli falsafah Yunani Purba seperti Plato mula membina pendapat untuk menggunakan hukuman untuk membetulkan pesalah berbanding secara suka-suka. Pada asalnya, pemenjaraan dilaksanakan terhadap mereka yang tidak mampu membayar denda. Lama-kelamaan, memandangkan warga Athens miskin tidak dapat membayar denda sehingga memperoleh tempoh penjara yang tak terbatas, batas-batas waktu mula ditetapkan. Penjara dalam Athens purba dikenali sebagai *desmoterion* ("tempat berantai").

Jumlah tahanan dunia
--------------------

Lebih dari 9 juta orang dipenjara di seluruh dunia ketika ini. Populasi tahanan penjara di kebanyakan negara meningkat dengan mendadak pada awal tahun 1900-an.

Jumlah tahanan Amerika Syarikat adalah yang terbanyak berdasarkan negara, melebihi 2 juta orang; 70% daripadanya merupakan tahanan kes dadah. Di Rwanda, hingga tahun 2002, lebih dari 100,000 orang ditahan dengan kecurigaan mengenai penglibatan mereka dalam pembunuhan yang terjadi pada tahun 1994.

Rusia dan China (dengan populasi 5 kali lebih besar dari AS) juga mempunyai jumlah tahanan melebihi 1 juta pada tahun 2002. Tiada data yang tersedia untuk Korea Utara.

Britain mempunyai 73,000 tahanan pada 2003, serupa dengan jumlah yang dimiliki Jerman dan Perancis.

Rujukan
-------

1. ↑  Allen, Danielle S. "Punishment in Ancient Athens". *Harvard University, Center for Hellenic Studies*. Diarkibkan daripada yang asal pada 2013-12-03.
2. ↑  Roth, Michael P. (2006). *Prisons and Prison Systems: A Global Encyclopedia*. Greenwood Publishing. m/s. xxvi. ISBN 9780313328565. Diarkibkan daripada yang asal pada 2016-05-15.
3. ↑   Diarkibkan 2009-03-25 di Wayback Machine,

Pautan luar
-----------

* Media berkenaan Penjara di Wikimedia Commons

|  |  |
| --- | --- |
| Ikon tunas | Rencana tentang bangunan dan struktur ini ialah rencana tunas. Anda boleh membantu Wikipedia dengan mengembangkannya. |

* l
* b
* s

|  |  |
| --- | --- |
| Ikon tunas | Rencana berkenaan undang-undang ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Kawasan biarawan milik Kesatria Teuton antara tahun 1250 hingga 1410.
**Perjanjian Salynas** (**ڤرجنجين سلينس**) (Jerman: *Frieden von Sallinwerder*, Lithuania: *Salyno sutartis*) merupakan satu perjanjian keamanan yang ditandatangani oleh Duke Agung Lithuania, Vytautas yang Agung dan Mahaguru Kesatria Teuton, Konrad von Jungingen pada 12 Oktober 1398. Ia dilakukan di sebuah pulau kecil di Sungai Neman, yang mungkin terletak di antara Kulautuva dan muara Sungai Nevėžis. Perjanjian ini adalah yang ketiga dibuat selepas Perjanjian Königsberg (1384) dan Perjanjian Lyck (1390) mengenai penyerahan kawasan Samogitia oleh Vytautas kepada Kesatria. Ini adalah kali pertama pihak Kesatria dan Vytautas cuba untuk menguatkuasakan penyerahan Samogitia tetapi ia tidak mampu menyelesaikan pertikaian wilayah ke atas Samogitia dan ia berlarutan sehinggalah Perjanjian Melno pada 1422. Wilayah Samogitia adalah penting kepada Kesatria kerana secara fizikalnya ia memisahkan Kesatria Teuton di Prusia daripada cabangnya di Livonia.

Rujukan
-------

1. 1 2  (Lithuania) Ivinskis, Zenonas (1978). *Lietuvos istorija iki Vytauto Didžiojo mirties*. Rome: Lietuvių katalikų mokslo akademija. m/s. 325–327. LCC 79346776.
2. ↑  (Lithuania) Ivinskis, Zenonas (1953–1966). "Salyno taika". *Lietuvių enciklopedija*. **XXVI**. Boston, Massachusetts: Lietuvių enciklopedijos leidykla. m/s. 351–353. LCC 55020366.
3. ↑  Simas Sužiedėlis, penyunting (1970–1978). "Salynas, Treaty of". *Ensiklopedia Lituanica*. **V**. Boston, Massachusetts: Juozas Kapočius. m/s. 43–44. LCC 74-114275.

Portal:* Sejarah

|  |  |
| --- | --- |
| Ikon tunas | Rencana sejarah ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Sač** adalah tudung logam besar atau seramik seperti loceng dangkal yang mana doh roti atau daging yang dibakar akan ditutupi, dan di atasnya akan diletakkan bara. Ia membolehkan pembakaran perolakan dan bentuk loceng membolehkan wap berputar, yang menjadikan daging, ikan dan sayuran tetap berair, dan kentang serta sayur-sayuran menggabungkan rasa mereka dengan daging. Ia juga digunakan untuk membakar roti dan pastri tradisional seperti burek dan piza. Loceng itu sendiri mungkin berasal dari ketuhar berbentuk loceng yang digunakan untuk membuat roti rata di timur tengah. 

Secara tradisinya, sač adalah ketuhar mudah dan primitif untuk membakar pelbagai makanan yang digunakan oleh keluarga yang kurang berada yang tidak mampu mempunyai dapur di rumah mereka, dan tudung itu sendiri sering kali digunakan sebagai plat untuk membakar. Hari ini, perkakas membakar biasanya digunakan oleh Restoran di seluruh Semenanjung Balkan, Albania, Bulgaria, Bosnia dan Herzegovina, Slovenia, Croatia, Macedonia, Serbia, Montenegro, Kosovo, Greece (disebut: Παραδοσιακή Γάστρα, Σινί atau Χάνι) dan Turki, yang telah menggunakan gaya masakan tradisional ini, kebanyakannya disebabkan oleh ciri-ciri penambah rasa yang khusus, yang membolehkan makanan menjadi sedikit berasap, tambahan kepada proses memasak perolakan yang disebutkan di atas. Perkataan *sač*, juga boleh merujuk kepada hidangan yang diperbuat daripada daging, sayuran dan kentang, dibakar di dalam ketuhar *sač*. 

Di Bulgaria, perkataan *сач* atau *сачѐ* (sach/sache) merujuk kepada kepingan tanah liat rata, yang dipanaskan pada suhu yang tinggi, dan diletakkan di atas meja, di mana kepingan nipis sayur-sayuran dan daging dimasak di atasnya. Lemak tidak digunakan, dan ia tidak ditutup. Di rantau Rhodopes biasanya lebih banyak daging digunakan.

Galeri
------

* Satu contoh memasak kambing dalam SačSatu contoh memasak kambing dalam Sač
* Seekor ikan kap yang dimasak dalam sačSeekor ikan kap yang dimasak dalam sač
* 
* 
* 
*

Lihat juga
----------

* iconPortal Makanan

* Saj (perkakas)

Pautan luar
-----------

* *Pertandingan masakan Sač dan cauldron diadakan di Slovenia*
* *Pertandingan memasak Sač diadakan di Croatia*
**Masjid Auburn Gallipoli** (bahasa Inggeris: *Auburn Gallipoli Mosque*code: en is deprecated ) adalah sebuah masjid gaya Uthmaniyyah di Auburn, subbandar Sydney, New South Wales, Australia. Lebih daripada 500 jemaah menghadiri setiap hari dan sekitar 2,000 jemaah menghadiri solat Jumaat khas mingguan di Masjid Auburn Gallipoli, yang digunakan terutamanya oleh Turki Australia.

Kepentingan dan sejarah
-----------------------

Nama masjid ini memanggil warisan Gallipoli Campaign semasa Perang Dunia I, yang memainkan peranan penting dalam sejarah Australia dan Republik Turki. Menurut pegawai masjid, nama itu dimaksudkan untuk menandakan "warisan bersama masyarakat Australia dan komuniti utama di sebalik pembinaan masjid itu, Komuniti Muslim Turki Australia." Masjid Auburn Gallipoli didasarkan pada reka bentuk masjid Fakulti Teologi Universiti Marmara di Istanbul, Turki.

Masjid pertama di tapak masjid ini dibuka untuk ibadah pada 3 November 1979. Ia adalah rumah dengan dinding dalamannya dikeluarkan untuk menghasilkan ruang terbuka. Pembinaan struktur masjid sekarang bermula pada tahun 1986. Pembinaan dan kemasan luarannya telah siap dan dibuka secara rasmi pada 28 November 1999, dua puluh tahun setelah pembukaan pertama.

Lihat juga
----------

* Portal Islam

* Islam di Australia

Rujukan
-------

1. 1 2 3 4  "History of the Auburn Gallipoli Mosque". *Auburn Gallipoli Mosque*. Diarkibkan daripada yang asal pada 16 Februari 2011. Dicapai pada 27 Mac 2012.
2. ↑  Tovey, Josephine (24 April 2010). "Turkish mosque joins honour roll of Australian heritage buildings". *The Sydney Morning Herald*. Dicapai pada 13 Julai 2011.
3. ↑  "Auburn Gallipoli Mosque". *Initiative NSW*. National Trust of Australia. Dicapai pada 18 Februari 2019.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Masjid Auburn Gallipoli*** |

* Official Website